**REIKALINGAS IKIMOKYKLINIO UGDYMO MOKYTOJAS (AUKLĖTOJAS)**

**Visagino vaikų lopšelis-darželis „Gintarėlis“** skelbia atranką ikimokyklinio ugdymo mokytojo pareigoms eiti.

**Darbo krūvis** – ne mažiau 18 val. per savaitę (ne mažiau 0,5 etato).

**Mokytojo pareigybės lygis** – **A2**

**Ugdomoji kalba**- rusų kalba

**Specialieji reikalavimai šias pareigas einančiam mokytojui:**

1. turi būti baigęs ikimokyklinio ugdymo, lietuvių kalbos ar pradinio ugdymo pedagogų rengimo programą (įgytas aukštasis ar aukštesnysis iki 2009 metų, arba specialusis vidurinis, įgytas iki 1995 metų, pedagoginis išsilavinimas). Turi būti įgijęs ikimokyklinio ugdymo ar pradinio ugdymo, ar lietuvių kalbos mokytojo profesinę kvalifikaciją ir pedagoginės krypties kvalifikacinę kategoriją;

2. turi būti išklausęs specialiosios pedagogikos ir specialiosios psichologijos kursą (ne mažiau kaip 60 valandų, 2 studijų kreditų, pagal Lietuvos Respublikos švietimo ir mokslo ministro patvirtintą programą (2007-12-18 įsakymas Nr. ISAK-2481);

3. turi turėti skaitmeninio raštingumo žinių, gebėjimų ir supratimo šiose informacinių technologijų srityse: informacijos valdymo, komunikavimo, skaitmeninio mokymo ir mokymosi, informacijos valdymo saugumo (išklausytas ne mažesnės kaip 40 valandų technologinės ir 40 valandų edukologijos dalies kursas, 3 studijų kreditai);

4. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 688 „Dėl valstybinės kalbos mokėjimo kategorijų patvirtinimo ir įgyvendinimo“, reikalavimus; gebėti sklandžiai ir argumentuotai dėstyti mintis žodžiu ir raštu;

6. kiti specialieji reikalavimai:

išmanyti ikimokyklinio amžiaus vaikų raidos ypatumus, ugdymo(si) technologijas, būdus, formas, metodus, gebėti juos taikyti praktikoje; valdyti, kaupti, sisteminti, apibendrinti informaciją, rengti išvadas, planuoti ir organizuoti savo veiklą, spręsti iškilusias problemas ir konfliktus, dirbti komandoje, rengti ir įgyvendinti projektus.

**Pretendentas privalo pateikti šiuos dokumentus:**

1. prašymą leisti dalyvauti atrankoje;

2. asmens tapatybę patvirtinantį dokumentą ir jo kopiją;

3. išsilavinimą patvirtinantį dokumentą ir jo kopiją;

4. pedagogo kvalifikaciją patvirtinančius dokumentus ir jų kopijas;

5. gyvenimo aprašymą;

6. kitus, pedagogo nuomone, svarbius dokumentus (neprivaloma).

Pareiginės algos pastoviosios dalies koeficientas nustatomas vadovaujantis 2017 m. sausio 17 d. XIII-198 valstybės ir savivaldybių įstaigų darbuotojų ir komisijų narių darbo apmokėjimo įstatymu, priklausomai nuo pedagogo darbo stažo ir kvalifikacinės kategorijos.

Pretendentai dokumentus pristato asmeniškai arba atsiunčia registruotu laišku. **Dokumentai priimami iki sausio 28 d.** darbo dienomis nuo 9 iki 16 val. (adresu Draugystės g. 19, Visaginas). Dokumentų originalai pateikiami atrankos dieną. Pretendentų atrankos būdas – žodžiu (pokalbis). Pokalbis numatomas 2021 m. sausio 31 d. Apie konkretų pokalbio laiką pretendentai bus informuoti telefonu. Numatoma įdarbinimo data nuo 2021-02-01.